כאן ב

כאן רשת ב' (מזוהה גם כ"כאן ב'" ובעבר נקראה "רשת ב' ולעיתים מכונה כך) היא תחנת רדיו ישראלית, השייכת לתאגיד השידור הישראלי ופועלת כחלק מחטיבת החדשות של התאגיד - כאן חדשות. תחנה זו משדרת בעיקר אקטואליה וחדשות. התחנה החליפה את רשת ב' של קול ישראל שברשות השידור. ב-15 במאי 2017 החלו שידורי התחנה, בניהולו של עומר בן-רובי ולאחר מכן בניהולו של גל ברגר. במהלך שעות הבוקר בימי חול מספר תוכניות של התחנה מועברות גם בערוץ כאן 11 בטלוויזיה. בתהליך הקמת תאגיד השידור הישראלי, הוגדרה התחנה ונקראה בשם "רשת ב' החדשה". עם תהליך מיתוג התאגיד בשם "כאן", הוגדרה התחנה בתור כאן ב'. ב-10 במאי 2017 הסתיים שידור התוכניות ברשת ב' במסגרת רשות השידור. התחנה התחדשה במסגרת תאגיד השידור הישראלי ב-15 במאי 2017 בשם כאן רשת ב', ובדיגיטל - כאן ב'. עם זאת, התחנה המשיכה לשמור על מספר מאפיינים: היא המשיכה לשדר באותם תדרים ואפיקים של רשת ב', היא נשארה אחראית למהדורות החדשות בכל שעה עגולה, היא הזדהתה במעברונים כרשת ב' (עד שבפברואר 2018 עודכנו המעברונים לשם הנוכחי); תוכניות רבות המשיכו להיות משודרות באותה מתכונת, עם אותם מגישים ואף במשבצת שידור דומה או קרובה. תוכניות רבות המשיכו להשתמש באותן נעימות נושא וקטעי קריינות והכרזה. בפברואר 2020 החלה התחנה לשדר מאולפנים חדשים בירושלים. בשנת 2023, שונה אות התחנה בשילוב התזמורת הסימפונית ירושלים. מכשעלה לשידור קול ירושלים (שבמרוצת השנים הפך לכאן ב) משודרת בכל שעה עגולה (למעט ימי כיפור) מבזק של עד חמש דקות, בעלייה לאוויר בשלושים במרץ 1936 נפתחה המהדורה בשש אותות, חמש קצרות ואחת ארוכה, שנשמעו כקוד מורס, ועם השנים זוהו עם שידורי החדשות ברדיו בישראל, וצוטט רבות בהקשרים תרבותיים שונים. בשידור זה קראה חנה רובינא את תחילת מגילת האש. כך היה עד 14 במאי 2017 ב-23:00, עת נסגרה רשות השידור, בשידור זה הקריא מגיש המבזק ההיסטורי קובי ברקאי את סוף המגילה וחתם את השידור במילים ״זה סוף החדשות מקול ישראל״. ב-15 במאי 2017 בשעה שש בבוקר נפתחו שידורי כאן רשת ב׳ עם אות מחודש, ארבע אותות ולאחר מכן מנגינה קצרה שהסתיימה במילה ״כאן״ (ניתן היה לשמוע ברקע את האות הישן), אות זה נוגן כל שעה עגולה למעט ימי אבל וכדומה שנוגנו רק האותות וסיום במילה כאן. אריה גולן – מגיש "הבוקר הזה". שלומי גולדברג - מגיש "אור ראשון". אסתי פרז - מגישת "בחצי היום" קובי ברקאי - מגיש "הידברות". קלמן ליבסקינד ואסף ליברמן - מגישי "קלמן-ליברמן". רינה מצליח ועקיבא נוביק - מגישי "מצליח ונוביק". רוני קובן ועמרי אסנהיים - מגישי "קובן את אסנהיים". קרן נויבך - מגישת "סדר יום". ליאל קייזר ושאול אמסטרדמסקי - מגישי "שאול וליאל". שרון וכסלר ואורי לוי - מגישי "כאן בסביבה". ערן זינגר - מגיש "מרחאבית". יואב קרקובסקי - מגיש "חמישי עם יואב קרקובסקי" ומגיש "סדר יום" ו"יומן השבוע". אשכול נבו - מגיש "שניים". קרן אוזן ויגאל עדיקא - מגישי "קפה שישי". אורן נהרי - מגיש "שבת עם אורן נהרי". שמעון פרנס - מגיש "אצל פרנס בשבת". רון נשיאל - מגיש "מגזין שבת". דן כנר - מגיש "מתוק מאז". זאב קם - מגיש "כאן הלילה מוצ"ש". ירון אנוש - מגיש "קול שישי". ערן סיקורל - מגיש "השעה הבינלאומית". חן ביאר - מגיש "כאן צפון". ליאת רגב - מגישת "מעבירים לראשון" ומגישת "בחצי היום" בימי חמישי ושישי. יאיר ויינרב - מגיש "צבע הכסף". גדי ליבנה - מגיש "רגעי קסם". אמילי עמרוסי ויובל אלבשן - מגישי "אמילי והפרופסור". ליאן וילדאו - מגיש "כאן ספורט" ומגיש "כאן דרום" יחד עם אסף פוזיילוב. אסף פוזיילוב - מגיש "כאן דרום" יחד עם ליאן וילדאו. יגאל גואטה - מגיש "בנימיני וגואטה" יחד עם רן בנימיני ו"גואטה בשישי". רן בנימיני ויגאל גואטה - מגישי "בנימיני וגואטה". רונן פולק - מגיש "יומן השבוע" ומגיש "צבע הכסף" יחד עם יאיר ויינרב. ורד יפתחי-גרין - מגישת "תרבות הערב". יוסי אליטוב ואריה ארליך - מגישי "אליטוב וארליך". עומר בן-רובי - מגיש "תרבות יום ו'". קובי אוז - מגיש "אוז לשבת". בנימין לאו ולירון מרוז - מגישי "929 פרקים למחשבה". גילי תמיר - מגישת "זה מגיע לכם". קובי ברקאי, דן בילסקי, אילנה השכל, אמוץ פרידמן, אלן ולן, אודליה דהן-כחילה, אודליה זימור, נאוה סביון, זוהר סדן - מבזקנים. כאן ב' היא תחנה בעלת קו חדשותי אקטואלי. תוכניות הרדיו של התחנה ממוקדות בתחום האקטואליה ולוח השידורים מתבסס בעיקרו על תוכניות ששודרו ברשת ב': "הבוקר הזה" עם אריה גולן, "סדר יום" עם קרן נויבך, "בחצי היום" עם אסתי פרז, "השעה הבינלאומית" עם ערן סיקורל, "בנימיני וגואטה" עם רן בנימיני ויגאל גואטה ובימי חמישי "כאן הערב" עם זאב קם וקרן אוזן, "זה מגיע לכם" עם גילי תמיר, "מרחאבית" עם ערן זינגר, "בחצי היום השישי", "יומן השבוע" ועוד. במקביל, צורפו ללוח השידורים גם תוכניות חדשות: "קלמן ליברמן" עם קלמן ליבסקינד ואסף ליברמן, "כאן הלילה", "מצליח ונוביק" - תוכנית אקטואליה שבועית של רינה מצליח ועקיבא נוביק, תוכנית "רוני קובן ועמרי אסנהיים" שעוסקת בסיכום השבוע עם רוני קובן ועמרי אסנהיים, תוכנית "שאול וליאל" שעוסקת בתחום המדיני והכלכלי בהגשת ראש התחום הכלכלי ליאל קייזר וראש הדסק הכלכלי של כאן דיגיטל שאול אמסטרדמסקי, ותוכנית "הידברות" הוותיקה עם קובי ברקאי עברה מרשת א'. אתר האינטרנט הרשמי של כאן ב כאן ב, ברשת החברתית פייסבוק כאן ב, ברשת החברתית אקס (טוויטר) כאן ב, ברשת החברתית טיקטוק כאן ב, סרטונים בערוץ היוטיוב כאן ב, SoundCloud "הקול של ישראל": האבולוציה של מהדורות החדשות של כאן רשת ב, סרטון בערוץ "כאן חדשות", באתר יוטיוב תדרים וערוצי קליטה נועה פרייס‏, קובי אוז בדרך לתאגיד: יגיש תוכנית ברשת ב' החדשה, באתר וואלה, 27 באוקטובר 2016 איתי שטרן, תאגיד "כאן" חנך אולפן בירושלים בעלות 20 מיליון שקלים, באתר הארץ, 19 בפברואר 2020 לראשונה מקום המדינה: חידוש בתחנת הרדיו המיתולוגית, סרטון בערוץ "כאן | חדשות - תאגיד השידור הישראלי", באתר יוטיוב (אורך: 06:50) כל האמת מאחורי האות החדש של החדשות, נבדק ב-2023-10-01 וזה סוף החדשות – סיום שידורי רשות השידור ופתיחת התאגיד, נבדק ב-2023-10-01